Նիկլաս Զենստրոմ

Նիկլաս Զենստրոմ (), շվեդ միլիարդատեր ձեռնարկատեր, ով հայտնի է մի շարք բարձրակարգ օնլայն ձեռնարկությունների հիմնադրմամբ։ Նա Ջանուս Ֆրիսի հետ հիմնադրել է «Սկայպ» և «Kazaa» ծրագրերը։ Ավելի ուշ նա հիմնել է «Ատոմիկո» միջազգային ներդրումային ընկերությունը, որը նշակալի դեր է ունեցել գործարարների համար, տեխնոլոգիական բնագավառում։ Զենստրոմը նաև «Zennström Philanthropies» բարեգործական կազմակերպության հիմնադիրն է։

Կրթություն 
Զենստրոմը կրթություն է ստացել Ուփսալա համալսարանում, «բիզնես կառավարում» բակալվրի աստիճանով և «ինժեներական ֆիզիկա» Շվեդիայի թագավորական համալսարանում։ Նա իր ավարտական տարին ավարտել է Միչիգանի համալսարանում, ԱՄՆ-ի Անն Աբոր քաղաքում։

Կարիերա 
Զենստրոմը սկսել է իր պրոֆեսիոնալ կարիերան 1991 թվականին Tele2 եվրոպական հեռահաղորդակցության օպերատորի ընկերությունում։ Նա շարունակեց բիզնեսի զարգացմանը իր դերակատարումը ունենալ, ներառյալ նա եվրոպական ինտերնետ ծառայություն մատուցող բիզնես՝ get2net-ի և everyday.com կայքի գործադիր տնօրենն էր։

2000 թվականին Զենստրոմը և Ջանուս Ֆրիսը հիմնադրեցին «Կազաա» ֆայլերի փոխանակման հավելվածը։ Նիկլասը եղել է ծրագրի գլխավոր գործադիր տնօրենը, իսկ ծրագիրը դարձել է 2003 թվականի աշխարհի ամենաշատ ներբեռնված ծրագրակազմը։ ԱՄՆ-ում երաժշտության և կինոարվեստի ոլորտի ներկայացուցիչների դատական հայցերից հետո «Կազաա» ծրագիրը վաճառվեց Sharman Networks-ին։

Այնուհետև Զենստրոմը հիմնել է և աշխատել է, որպես գլխավոր գործադիր տնօրեն «Ջոլտիդ»-ում։ Այն ծրագրային ապահովման ընկերություն էր, որը զարգացնում և շուկա էր հանում ֆայլերի փոխանակման և տրաֆիկի օպտիմալացման տեխնոլոգիաներ։ Զենստրոմը նաև հիմնադրել է «Ալտնետ»-ը, աշխարհի առաջին ամենաապահով  ֆայլերի փոխանակման ցանցը, որը խթանում էր կոմերցիոն բովանդակությունը օգտագործողների համար։

Զենստրոմի կյանքում թերևս ամենահաջողված ծրագիրն է Սկայպը՝ հեռահաղորդակցության հավելված, որը հիմնված էր բոլորի համար հավասարազոր հնարավորություններով։ Այն հնարավորություն է տալիս օգտագործողներին հեռաձայնել միմյանց համացանցի օգնությամբ։ Զանգերը Սկայպից օգտվողների միջև անվճար է։ 2005 թվականի հոկտեմբերին Սկայպը «Իբէյի» կողմից ստացավ 2.1 միլիարդ եվրո (2.6 միլիարդ դոլար) դրան ավելացված նաև վաստակած 1.2 միլարդ եվրո գումարը։ Զենստրոմը Սկայպի նախագահն է եղել մինչև 2007 թվականի սեպտեմբերը։ Նրա գլխավորած տարիներին Սկայպը հեռահաղորդակցության կապի գլոբալ առաջատարն էր, 5 տարում ավելի քան 309 միլիոն գրանցված օգտատեր։ Սկայպի վաճառքից հետո Զենստրոմը մեկնարկեց Joost-ը, որը օնլայն տեսանյութերի տարածման ծառայություն էր։ Զենստրոմը այդտեղ համանախագահ էր։

2011 թվականին մայիսին Սկայպը գնվել է Մայքրոսոֆթի կողմից 8.5 մլրդ. դոլարով։ Ասվում էր, որ վաճառքից Զենստրոմը և Ֆրիսը ստացել են մոտավորապես 1 մլրդ. դոլար։

2014 թվականի նոյեմբերին Զենստրոմը ներգրավվել է SUP46-ի՝ շվեդական Ստարտափ փառքի սրահում։

Զենստրոմը եվրոպական տեխնոլոգիական դաշինքի (EUTA) նախագահն է, արագ զարգացող տեխնոլոգիական ընկերությունների մի խումբ, որոնք ստեղծվել են Եվրոպայում։ EUTA-ն իր մեջ է հավաքում Եվրոպայի ուժը` որպես տեխնոլոգիական հանգույց և իր ներդրումը եվրոպական տնտեսության մեջ` ինչպես ներդրում կատարելու, այնպես էլ բարձր որակավորում ունեցող աշխատատեղեր ստեղծելու առումով։ Խումբը օգտագործում է իրենց կոլեկտիվ փորձը, որպեսզի խթանեն Եվրոպական թվային տնտեսությունը։

Ատոմիկո 
Ատոմիկոն միջազգային ներդրումային ընկերություն է, որը կենտրոնացած է տեխնոլոգիական ոլորտի վրա։ Ընկերությունը ներդրում կատարելու արագ զարգացող տեխնոլոգիական ընկերություններից է։ Կենտրոնական գրասենյակը գտնվում է Լոնդոնում, գրասենյակներ կան նաև՝ Պեկինում, Սան Պաուլոյում, Տոկիոյում և Ստամբուլում, մինչ հիմա չորս մայրցամաքներում ավելի քան 50 ընկերություններ ներդրվել են։

Բարեգործություններ 
Կատրինի հետ միասին նա հիմնադրեց «Zennström Philanthropies»-ը։ Իրենք բարեգործական նվիրատվությունը ուղղում էին կլիմայի փոփոխության, մարդու իրավունքների և սոցիալական ձեռներեցության ոլորտներում։ Նիկլասը հատուկ կերպով զբաղվում է կլիմայի փոփոխության դեմ և Բալթիկ ծովի մակարդակի բարձրացման դեմ։

Green Mentorship Award-ը մրցանակ է, որը ստեղծվել է Zennström Philanthropies- ի կողմից` շեշտը դնելով Շվեդիայում ձեռնարկատերերի կատարած աշխատանքի վրա` կլիմայի փոփոխության հաղթահարման և ցածր ածխածնի ապագա ստեղծելու համար։ Հաղթողը մեկ տարվա ընթացքում ստանում է Նիկլաս Զեննստրոմի անձնական խորհրդատվություններ։

Պարգևներ 
Զենստրոմը Time Magazine-ի կողմից ճանաչվել է 2006 թվականի 100 ամենաազդեցիկ մարդկանցից մեկը և ստացել է բազմաթիվ այլ մրցանակներ նորարարության և ձեռնարկատիրության ոլորտներում։

2006 թվականին նա ընտրվել է «Տարվա Ձեռնարկատեր» Եվրոպական բիզնես առաջնորդների մրցանակաբաշխությունում (EBLA):

2009 թվականի հոկտեմբերին Շվեյցարիայի տեխնոլոգիաների թագավորական ինստիտուտը (Շվեյցարիա) պարգևատրեց Զենստրոմին KTH մեծ մրցանակին «Իր խոշոր ձեռնարկատիրական և տեխնոլոգիական հմտությունների համար»։

2011 թվականի սեպտեմբերին Զենստրոմը Օքսֆորդ համալսարանի՝ Օքսֆորդի ինտերնետ ինստիտուտի կողմից ստացել է «կյանքի նվաճում» անվանակարգ մրցանակին։

2013 թվականի փետրվարին Զենստրոմը պարգևատրվեց Հ.Մ.-ի 12-րդ համարի «Թագավորի մեդալով»` շվեդական արդյունաբերության և հասարակության համար նշանակալից ներդրումների համար։

2013 թվականի հոկտեմբերին Շվեյցարիայի տեխնիկական գիտությունների ակադեմիայի կողմից արժանացավ ոսկե մեդալի`«հաջողակ ձեռնարկատիրական ձեռքբերումների, ստեղծագործական նորարարության, բարձր տեխնիկական գիտելիքների և բացառիկ առաջնորդության համար»։

Հարցազրույցներ 

 The Sunday Times (2005 թվականի նոյեմբերի 27)
 Business Week (2005 թվականի սեպտեմբերի 19)
 The Guardian (2005 թվականի հուլիսի 14) 
 PCTechTalk (2005 թվականի հուլիսի 10) 
 BusinessWeek Online (2005 թվականի մայիսի 30) 
 IDG News Service (2005 թվականի մարտի 16) 
 PC Pro (2005 թվականի մարտի 11) 
 TMCnet (2005 թվականի մարտի 2) 
 Engadget (2004 թվականի նոյեմբերի 8) 
 Pocket PC Thoughts (2004 թվականի սեպտեմբերի 3)

Ծանոթագրություններ

Արտաքին հղումներ 

 Atomico Ventures
 Zennström Philanthropies
 

Ուփսալայի համալսարանի շրջանավարտներ
Շվեդ գործարարներ
Միչիգանի համալսարանի շրջանավարտներ
Շվեդիայի ճարտարագիտական գիտությունների թագավորական ակադեմիայի անդամներ